**ОБЩИНСКИ СЪВЕТ - ШАБЛА**

**Препис-извлечение !**

**ПРОТОКОЛ**

**№ 64**

**от проведено извънредно заседание на Общински съвет - Шабла**

**на 10.10.2019 година**

**ОТНОСНО:** Докладна записка относно отмяна на Решение № 585 по Протокол №60 от заседание на Общински съвет – Шабла, проведено на 16.08.2019г.

**РЕШЕНИЕ № 616:**На основание чл.45, ал.9 във връзка с чл.45, ал.4 от Закона за местното самоуправление и местната администрация,във връзка с докладна записка с вх.№ К-140/09.10.2019 г., Общински съвет – Шабла:

Отменя Решение №585 по Протокол № 60 от проведено заседание на Общински съвет – Шабла на 16.08.2019г.

**С явно гласуване от присъстващите 7 общински съветници с 7 гласа - „за”, 0 „против” и 0 „въздържал се” - решението се приема.**

**ОТНОСНО:** Докладна записка относно отмяна на Решение № 594 по Протокол №60 от заседание на Общински съвет – Шабла, проведено на 16.08.2019г.

**РЕШЕНИЕ № 617:**На основание чл.45, ал.9 във връзка с чл.45, ал.4 от Закона за местното самоуправление и местната администрация,във връзка с докладна записка с вх.№ К-141/09.10.2019 г., Общински съвет – Шабла:

Отменя Решение №594 по Протокол № 60 от проведено заседание на Общински съвет – Шабла на 16.08.2019г.

**С явно гласуване от присъстващите 7 общински съветници с 7 гласа - „за”, 0 „против” и 0 „въздържал се” - решението се приема.**

**ОТНОСНО:** Докладна записка относно откриване на процедура за определяне на съдебни заседатели, правила за нейното провеждане. Избиране състав на комисия, която да извърши проверка на документите за кандидати за съдебни заседатели, и изготви доклад.

**РЕШЕНИЕ № 618:**На основание чл.21, ал.1, т.23 от Закона за местното самоуправление и местната администрация, във връзка с чл.68, чл.68а и чл. 68в от Закона за съдебната власт, във връзка с докладна записка №К-143/09.10.2019 г. , Общински съвет Шабла :

1. В срок до 25.10.2019 г., да се обяви в един местен ежедневник, в електронните медии и на интернет страниците на Община Шабла, съобщение-Обявление /Приложение № 1/ за откриването на процедурата за определяне на съдебни заседатели и правилата за нейното провеждане.

2. Определя 3 /три/ членна комисия, която да извърши проверка на документите на кандидатите за съдебни заседатели, и изготви доклад, в състав:

Председател: д-р Йорданка Иванова Стоева-Йорданова

Член 1. Велизар Валентинов Иванов

Член 2. Ивелина Георгиева Янакиева-Демирева

3.Определям до 10.11.2019г., 17:00 часа, да тече приемане на необходимите документи на кандидатите за съдебни заседатели към Районен съд Каварна в деловодството на Общински съвет – Шабла: град Шабла, ул. „Равно поле“ № 35, трети етаж, кабинет № 305.

4. Приема Правила за провеждане на процедура за определяне на съдебни заседатели за Районен съд Каварна – *Приложение № 3*;

**С явно гласуване от присъстващите 7 общински съветници с 7 гласа - „за”, 0 „против” и 0 „въздържал се” - решението се приема.**

**ОТНОСНО:**Докладна записка относно изменение и допълнение Наредба за определяне размера на местните данъци и такси на територията на община Шабла.

**РЕШЕНИЕ № 619:** На основание чл. 21, ал. 2 от Закона за местното самоуправление и местната администрация, чл. 1, ал. 2 от Закона за местните данъци и такси, във връзка с докладна записка К-142/09.10.2019 г.Общински съвет –Шабла:

Приема следната Наредба за изменение и допълнение на Наредба за определяне размера на местните данъци на територията на община Шабла:

**§ 1.** Чл. 5 се изменя така:

„Чл.5. (1) Установяването, обезпечаването и събирането на местните данъци се извършват от служители на общинската администрация по реда на Данъчно-осигурителния процесуален кодекс. Обжалването на свързаните с тях актове се извършва по местонахождението на общината, в чийто район е възникнало задължението, по реда на Данъчно-осигурителния процесуален кодекс.“

**§ 2.** В чл 15:

а) Алинея 1 се изменя така:

(1) за недвижимите имоти на граждани и жилищните недвижими имоти на предприятия, данъка е **2,1** на хиляда върху данъчната оценка на недвижимия имот;

б) Алинея 2 се отменя.

**§ 3.** В чл. 40, ал. 3, т. 5 се отменя.

**§ 4.** В чл. 41:

а) Алинея 1 се изменя така:

„(1) За леки и товарни автомобили с технически допустима максимална маса не повече от 3,5 т годишният данък се състои от два компонента - имуществен и екологичен, и се определя по следната формула:

**ГДПС = ИмК x ЕК,**

където:

**ГДПС** е годишният размер на данъка върху превозните средства за леки и товарни автомобили с технически допустима максимална маса не повече от 3,5 т;

**ИмК** е имуществен компонент, който се определя по реда на т. 1;

**ЕК** е екологичен компонент, който се определя по реда на т. 2

1. имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила, по следната формула:

**ИмК = СkW x Кгп,**

където:

**СkW** е частта от стойността на данъка в зависимост от мощността на двигателя, която се определя от мощността на двигателя и размера на данъка, както следва:

а) до 55 kW включително – **0,34** лв. за 1 kW;

б) над 55 kW до 74 kW включително – **0,54** лв. за 1 kW;

в) над 74 kW до 110 kW включително – **1,10** лв. за 1 kW;

г) над 110 kW до 150 kW включително – **1,23** лв. за 1 kW;

д) над 150 kW до 245 kW включително – **1,60** лв. за 1 kW;

е) над 245 kW – **2,10** лв. за 1 kW.

**Кгп** е коригиращ коефициент за годината на производство на автомобила в следните размери:

|  |  |
| --- | --- |
| Брой на годините от годината на производство, включително годината на производство | Коефициент |
| Над 20 години | 1,1 |
| Над 15 до 20 години включително | 1 |
| Над 10 до 15 години включително | 1,3 |
| Над 5 до 10 години включително | 1,5 |
| До 5 години включително | 2,3 |

2. екологичният компонент се определя в зависимост от екологичната категория на автомобила, както следва:

|  |  |
| --- | --- |
| Екологична категория | Коефициент |
| без екологична категория, с екологични категории "Евро 1" и "Евро 2" | 1,1 |
| "Евро 3" | 1 |
| "Евро 4" | 0,80 |
| "Евро 5" | 0,60 |
| "Евро 6" и "ЕЕV" | 0,40 |

“

б) Алинея 2 се изменя така:

„(2) Данъкът за ремаркета на леки и товарни автомобили с технически допустима максимална маса не повече от 3,5 т е в следните размери:

1. товарно ремарке – **5** лв.

2. къмпинг ремарке - **10** лв.“

в) Алинея 6 се изменя така:

„(6) Данъкът за товарен автомобил с технически допустима максимална маса над 3,5 т, но не повече от 12 т, в размер 11 лв. за всеки започнати 750 кг товароносимост.“

г) Създава се ал. 14:

„(14) Когато в регистъра по чл. 40, ал. 1 няма данни за екологичната категория на моторното превозно средство, се приема, че превозното средство е без екологична категория.“

**§ 5.** Чл. 44 се изменя така:

„Чл. 44. (1) Освобождават се от данък превозните средства на:

1. държавните и общинските органи и организации на бюджетна издръжка, които са със специален режим на движение, линейки и пожарни на други лица, както и на Държавна агенция "Технически операции" за изпълнение на дейностите, определени със закон;

2. дипломатическите представителства и консулства при условията на взаимност;

3. Българският Червен кръст, когато се използват за целите на организацията;

4. лекият автомобил - собственост на лице с намалена работоспособност от 50 до 100 на сто, с обем на двигателя до 2000 куб.см и с мощност до 117,64 kW.

(2) Освобождават се от данък електрическите автомобили, мотоциклети и мотопеди, както и електрическите превозни средства категории L5е, L6е и L7е, определени в чл. 4 от Регламент (ЕС) № 168/2013.

(3) При прехвърляне на собствеността на превозното средство новият собственик не заплаща данъка, ако предишният собственик го е платил за времето до края на календарната година.

(4) За превозните средства, на които е прекратена регистрацията, данък не се дължи от месеца, следващ месеца на прекратяване на регистрацията за движение. В случаите на обявено за издирване превозно средство регистрацията се прекратява след подадено писмено заявление от собственика в съответното звено "Пътна полиция" по месторегистрация на превозното средство. За излезлите от употреба моторни превозни средства, за които в нормативен акт е предвидено задължение за предаване за разкомплектуване, данък не се дължи след прекратяване на регистрацията им за движение и представяне на удостоверение за предаване за разкомплектуване.

(5) Алинея 4 не се прилага и данъкът се дължи за превозни средства, чиято регистрация е служебно прекратена по реда на чл. 143, ал. 10 от Закона за движението по пътищата, и за превозните средства със служебно прекратена регистрация поради това, че са с табели с регистрационен номер, които не отговарят на изискванията на българските държавни стандарти - БДС 15980 и БДС ISO 7591.

**§ 6.** В чл. 45:

а) Алинея 1 се отменя;

б) Алинея 2 се изменя така:

„(2) За мотопеди и мотоциклети с мощност на двигателя до 74 kW включително, и съответстващи на екологична категория "Евро 4" данъкът се заплаща с 20 на сто намаление, а за съответстващите на екологични категории, по-високи от "Евро 4" - с 60 на сто намаление от определения по чл. 41, ал. 3 данък.“

в) Алинея 3 се изменя така:

„(3) За автобусите, товарните автомобили, с технически допустима максимална маса над 3,5 т, влекачите за ремарке и седловите влекачи с двигатели, съответстващи на екологична категория "Евро 4", данъкът се заплаща с 20 на сто намаление, а за съответстващите на "Евро 5", "Евро 6" и "ЕЕV" - с 50 на сто намаление от определения по чл. 41, ал. 5, 6, 7 и 13 данък.“

г) Алинея 5 се изменя така:

„(5) Когато в регистъра по чл. 40, ал. 1 няма данни за екологичната категория на моторното превозно средство, се приема, че превозното средство е без екологична категория.“

**§ 7.** Чл. 47 се изменя така:

„Чл. 47. Данъкът се внася в приход на бюджета на общината по постоянния адрес, съответно седалището на собственика, а в случаите по чл. 40, ал. 5 - в приход на общината по регистрация на превозното средство.“

**§ 8.** В чл. 64:

а) в ал. 1 думите *„БМ е броят на месеците от текущата година, следващи месеца на издаване на разрешението за извършване на таксиметров превоз на пътници“* се заменят с

*„БМ е броят на календарните месеци от текущата година, съответстващи на срока, за който е издадено разрешението за извършване на таксиметров превоз на пътници.“*

б) Алинея 2 се изменя така:

„(2) Когато действието на разрешението за извършване на таксиметров превоз на пътници бъде прекратено през течение на годината, от платения данък се възстановява недължимо внесената част, определена по следната формула:

|  |  |  |
| --- | --- | --- |
|  | **ПДТПП x ОМ** |  |
| **НВДТПП =** | \_\_\_\_\_\_\_\_\_\_\_\_\_\_\_\_\_\_\_\_\_ | , където |
|  | **БМ** |  |

**НВДТПП** е недължимо внесената част от данъка върху таксиметров превоз на пътници за текущата година;

**ПДТПП** - платеният данък върху таксиметров превоз на пътници за срока, за който е издадено разрешението;

**БМ** - броят на календарните месеци, за които е издадено разрешението и е платен данъкът върху таксиметров превоз на пътници;

**ОМ** - оставащият брой на календарните месеци от срока на разрешението за извършване на таксиметров превоз на пътници, следващи месеца на прекратяване на разрешението за извършване на таксиметров превоз на пътници.

**С явно гласуване от присъстващите 7 общински съветници с 7 гласа - „за”, 0 „против” и 0 „въздържал се” - решението се приема.**

**Вр.и.д.Председател на ОбС-Шабла : /п/**

**/ Живко Спасов /**

**Вярно с оригинала при ОбС-Шабла**

**Снел преписа:**

**/Н.Иванова/**